钦定古今图书集成/明伦汇编/氏族典/第098卷 > 《凌迪知万姓统谱》 > 毋昭裔
## 钦定古今图书集成/明伦汇编/氏族典/第098卷 > 《凌迪知万姓统谱》 > 毋昭裔

按《十国春秋》，“后蜀毋昭裔，河中龙门人。博学有才名。
高祖镇西川，辟掌书记。唐客省使李严来监高祖军，
昭裔请止严无内，不听。高祖卒诛严，然亦奇昭裔才
思，大用之。”及登极，擢为御史中丞。后主践阼之明年，

致仕。昭裔性嗜藏书，酷好古文，精经术。常按雍都旧
本《九经》，命张德钊书之，刻石于成都学宫。又令门人
句中正、孙逢吉书《文选》《初学记》《白氏六帖》，刻版行之。
所著有《尔雅音略》三卷。